**PREKIŲ SU PASLAUGOMIS VIEŠOJO PIRKIMO – PARDAVIMO SUTARTIS**

2025 m. liepos 22 d. Nr. 72-VP-4699-2025

Telšiai

**Valstybės įmonė Valstybinių miškų urėdija Telšių regioninis padalinys**,įmonės kodas 132340880, atstovaujama padalinio vadovo Romualdo Zebčiuko, veikiančio(-ios) pagal VĮ Valstybinių miškų urėdijos generalinio direktoriaus 2024 m. gruodžio 20 d. įgaliojimą Nr. 77-ĮG-435-2024 (toliau – **Užsakovas**),

ir

**UAB Dojus agro**, juridinio asmens kodas 110360528, atstovaujama serviso padalinio vadovo , veikiančio(-ios) pagal UAB Dojus agro generalinės direktorės 2025 m. sausio 2 d. įgaliojimą Nr. DA-11-13-2025-037 (toliau – **Prekių/Paslaugų teikėjas**),

 toliau kartu vadinami **„Šalimis“**, o kiekviena atskirai – **„Šalimi“**, sudarė šią Prekių su Paslaugomis viešojo pirkimo – pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

**1. SUTARTIES DALYKAS**

1.1. Sutarties dalykas ratinio traktoriaus John Deere 6215R 2015 m. 188KW id. Nr. 1L06215RCFK27187 šoninės pavaros ir stabdžių remontui reikalingų dalių ir remonto paslaugų (toliau – **Prekės/Paslaugos**) pirkimas – pardavimas.

1.2. Prekės pagal poreikį pristatomos Užsakovo nurodytu adresu: Miškininkų g. 4, Telšiai. Paslaugos teikiamos Paslaugų teikėjo patalpose. Paslaugų teikimui (remontui) teikiamą techniką Paslaugų teikėjas turi pasiimti iš Užsakovo ir suremontuotą techniką pristato adresu: Miškininkų g. 4, Telšiai.

Paslaugų teikimo adresas: Kulių g. 3, Varkalių k., Plungės r.*.*

1.3.Prekių*/*Paslaugų techniniai reikalavimai, apimtis nurodyti Sutarties 2 priede „Ratinio traktoriaus John Deere 6215R 2015 m. atsarginių dalių techninė specifikacija“.

1.4. Prekes/Paslaugas priimti Užsakovo įgalioto(-ų) atsakingo(-ų) asmens(-ų) kontaktiniai duomenys: mechanikas . Apie įgalioto asmens pasikeitimą Užsakovas informuoja Paslaugų teikėją šios Sutarties 1.5 punkte ar Šalių rekvizituose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Už Sutarties vykdymą Prekių/Paslaugų teikėjas skiria atsakingą(-us) asmenį(-is): . Apie atsakingo(-ų) asmens(-ų) pasikeitimą Prekių/Paslaugų teikėjas informuoja Užsakovą šios Sutarties sąlygų 1.4 punkte ar Šalių rekvizituose nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.6.Prekių/Paslaugų teikėjas patvirtina, kadperkamų **-** parduodamų Prekių/Paslaugų techninės charakteristikos visiškai atitinka Užsakovo pirkimo dokumentuose nustatytus reikalavimus (Sutarties 2 priede „Ratinio traktoriaus John Deere 6215R 2015 m. atsarginių dalių techninė specifikacija“ nustatytus reikalavimus).

1.7. Prekių/Paslaugų teikėjas įsipareigoja Užsakovui tiekti/teikti prekes/paslaugas be išankstinės registracijos pirmumo eile kitų klientų atžvilgiu, bet ne vėliau kaip kitą darbo dieną nuo užsakymo pateikimo telefonu ar el. paštu dienos. Prekių tiekimas/Paslaugų teikimas visais atvejais pradedamas vykdyti tik gavus Užsakovo suderinimą raštu, el. paštu. Nereikalaujančias didelių laiko resursų Paslaugas (iki 1 val. trukmės) Priekių/Paslaugų teikėjas turi suteikti Užsakovui be išankstinės registracijos. Kitos Prekės/Paslaugos turi būti pateikiamos/suteikiamos ne vėliau kaip per 5 (penkias) darbo dienas nuo Užsakovo užsakymo pateikimo (išskyrus kai pagal gamintojo numatytą remonto darbų technologinį procesą reikalingas ilgesnis terminas arba kai reikia iš anksto užsakyti detales). Tokiu atveju tikslus prekių tiekimo/paslaugų teikimo laikas ir trukmė suderinama iš anksto.

1.8. Bendras Prekių/Paslaugų pagal Sutartį teikimo laikotarpis negali viršyti Lietuvos Respublikos viešųjų pirkimų įstatymo (toliau – **Įstatymas**) 86 str. 5 d. nustatyto laikotarpio.

1.9. Prekių/Paslaugų teikėjas supažindina Sutartį vykdysiančius Prekių/Paslaugų teikėjo ir subtiekėjo ((toliau – subteikėjas), jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (https://vmu.lt/korupcijos-prevencija/) prieš pradedant vykdyti Sutartį.

1.10. Jeigu Sutarties vykdymo metu Prekių/Paslaugų teikėjui (subteikėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti;

1.11. Prekių/Paslaugų teikėjas turi laikytis aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

1.12. Sutarties 1.2,1.3, 1.6, 1.7, 3.1 punktų sąlygos yra esminės Sutarties sąlygos.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

 2.1. Sutarčiai taikoma mišri kainodara:

2.1.1. fiksuoto įkainio (taikoma Prekių ir Paslaugų įsigijimui), kurio peržiūros taisyklės numatytos Sutarties Bendrųjų sąlygų 5 skyriuje ir Sutarties Specialiųjų sąlygų 2.4 - 2.8 punktuose;

2.1.2. Sutarties vykdymo išlaidų atlyginimas (taikoma Nenumatytų prekių ir paslaugų, apibrėžtų žemiau šiame Sutarties Specialiųjų sąlygų punkte, įsigijimui).

 Užsakovas perka Prekių/Paslaugų pagal poreikį Sutarties Specialiųjų sąlygų 1 priede nurodytais įkainiais, **neviršijant Sutarties Specialiųjų sąlygų 2.2 punkte nurodytos Sutarties maksimalios kainos.** Užsakovas neįsipareigoja išpirkti Prekių/Paslaugų preliminaraus kiekio ar bet kokios jo dalies (jeigu Sutartyje yra nurodyti Prekių/Paslaugų preliminarūs kiekiai), nepaisant to, Prekių/Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Prekių/Paslaugų Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai. Sutarties galiojimo metu atsiradus Užsakovo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes/paslaugas (kitokių charakteristikų / parametrų ar identiško / panašaus naudojimo) (toliau – **Nenumatytos prekės/paslaugos**), Užsakovas turi teisę įsigyti ne daugiau nei 10 (dešimt) procentų Nenumatytų prekių/paslaugų, šį procentą skaičiuojant nuo Sutarties Specialiųjų sąlygų 2.2. p. nurodytos kainos.

Nenumatytos prekės/paslaugos bus perkamos tokiais įkainiais, kurie galios Užsakovo užsakymo pateikimo dieną Vykdytojo prekybos vietoje, oficialiame kainoraštyje, jei tokio nėra, tokiu atveju Vykdytojo kataloge ar interneto svetainėje nurodytomis galiojančiomis Nenumatytų prekių/paslaugų kainomis ir Vykdytojo pasiūlytos nuolaidos, kuri sudaro *(nurodoma Sutarties sudarymo metu)*\_\_\_\_\_\_ procentų (toliau – **Nuolaida**) nuo mažmeninės prekių kainos, dalims ir medžiagoms, kurių nėra sąraše, suteikiant paslaugas. Jei Nenumatytų prekių/paslaugų kainos viešai neskelbiamos, Užsakovas kreipsis į Vykdytoją su prašymu pateikti Nenumatytų prekių/paslaugų kainas (komercinį pasiūlymą), pažymėdamas, kad įsigytinų Nenumatytų prekių/paslaugų kainos turi būti konkurencingos ir negali būti didesnės nei rinkos kainos. Gavęs Vykdytojo pateiktas Nenumatytų prekių/paslaugų kainas (komercinį pasiūlymą), Vykdytojas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Vykdytojo pateiktos Nenumatytų prekių/paslaugų kainos atitinka rinką. Nustačius, kad Vykdytojo pasiūlytos Nenumatytų prekių/paslaugų kainos yra didesnės nei rinkos, Užsakovas prašo Vykdytojo jas sumažinti. Tik objektyviai įvertinus ir turint pagrindžiančius / įrodančius dokumentus, kad Vykdytojo pateiktos Nenumatytų prekių/paslaugų kainos atitinka rinkos kainas, jos gali būti įsigyjamos vadovaujantis šia Sutartimi.

2.2. Sutarties maksimali kaina yra **15 000,00 Eur** (penkiolika tūkstančių eurų 00 centų)

neįskaitant PVM. Sutarčiai taikomas 21 proc. dydžio PVM. Sutarties maksimali kaina, įskaitant PVM – **18 150,00** Eur (aštuoniolika tūkstančių šimtas penkiasdešimt eurų 00 ct).

2.3. Vykdytojui tinkamai įvykdžius Užsakovo užsakymą, pristačius Prekes/suteikus Paslaugas Sutartyje nustatyta tvarka nurodyta Prekių/Paslaugų gavėjui, Užsakovas sumoka Vykdytojui pagal informacinės sistemos „SABIS“ priemonėmis Vykdytojo pateiktą Sąskaitą už konkretų Prekių/Paslaugų kiekį/apimtį pagal Sutartyje nustatytus Prekių/Paslaugų įkainius per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka. Vykdytojo pateikiamoje Sąskaitoje kartu su kitais Sutarties Bendrųjų sąlygų 5.7 p. nurodytais duomenimis Vykdytojas turi nurodyti ir Užsakovo , gavusio Prekes / Paslaugas, tikslų pavadinimą bei šios Sutarties numerį, kurį suteikia Užsakovas.

Vykdytojas, teikdamas Užsakovui Sąskaitą turi taip pat pridėti su Sutarties vykdymu susijusius ir vykdant Sutartį jo faktiškai patirtas konkrečias išlaidas (pvz. už Prekės draudimo paslaugas) pagrindžiančius trečiųjų šalių dokumentus ar jų kopijas, patvirtintas Vykdytojo arba jo įgalioto asmens parašu (Užsakovas bet kada gali paprašyti Vykdytojo per protingą terminą pateikti originalius dokumentus, patvirtinančius jo tiesiogiai patirtas faktines išlaidas, susijusias su Sutarties vykdymu, perkant Prekes/Paslaugas susijusias su Paslaugų teikimu, pristatymu iš trečiųjų asmenų). Už Sutarties Specialiųjų sąlygų 1 priede nenurodytas, tačiau su Sutarties dalyku tiesiogiai susijusiais kaštais, faktiškai patirtais vykdant Sutartį, bus apmokėta ne didesnėmis nei rinką atitinkančiomis kainomis. Faktinių patiriamų išlaidų, tiesiogiai susijusių su Sutarties vykdymu, kaina laikoma tretiesiems asmenims Vykdytojo sumokėta kaina. Užsakovas įsipareigoja padengti tik tas Vykdytojo faktiškai patirtas išlaidas, kurios neabejotinai, pagrįstai patirtos, vykdant Sutartį, ir yra tiesiogiai susijusios su Sutarties vykdymu, Vykdytojui pateikus tokias išlaidas patvirtinančius dokumentus, ir kurios yra iš anksto suderintos su Užsakovu bei jo rašytiniu sutikimu (pvz., įskaitant, bet neapsiribojant elektroniniu paštu) patvirtintos prieš pradedant vykdyti Prekių/Paslaugų užsakymą. Į faktines išlaidas negali būti įtrauktas Vykdytojo pelnas. Vykdytojas taip pat negali taikyti jokių papildomų administravimo mokesčių arba bet kokių papildomų mokesčių virš tiesiogiai faktiškai patirtų išlaidų, vykdant Sutartį. Faktinės išlaidos, įskaitytinos į Vykdytojui pagal Sutartį mokėtiną kainą, ir jas pagrindžiantys dokumentai yra: (kvitai, Prekės draudimo polisas, atsarginių detalių užsakymo dokumentai ir kt.

2.4. Fiksuoto įkainio perskaičiavimas galimas kas 6 mėnesius po Sutarties pasirašymo, gavus rašytinį Vykdytojo ar Užsakovo prašymą. Įkainių perskaičiavimas atliekamas toliau nurodyta tvarka:

- jeigu pagal Valstybės duomenų agentūros duomenis Lietuvos Respublikos metinė infliacija pasiekia 10 (dešimt) ar daugiau procentų arba metinė defliacija pasiekia -10 (minus dešimt) ar daugiau procentų (naudojamas duomenų šaltinis – http://www.stat.gov.lt).

- Įkainiai perskaičiuojami pagal žemiau pateiktą formulę:

Cpn = Sn x (1 + I / 100)

Cpn – perskaičiuotas Prekėms / Paslaugoms taikomas įkainis.

Sn – Sutartyje iki perskaičiavimo Prekėms / Paslaugoms taikomas įkainis.

I – infliacijos arba defliacijos (defliacijos atveju procentas įrašomas su minuso ženklu) dydis procentais.

2.5. Perskaičiuoti įkainiai įsigalioja nuo Šalių rašytinio susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.6. Už Prekes / Paslaugas užsakytas iki Šalių rašytinio susitarimo dėl Sutarties pakeitimo dėl įkainių perskaičiavimo pasirašymo dienos, Užsakovas apmoka, taikant iki tol galiojusius įkainius, o už Prekes / Paslaugas, užsakytas po minėto Šalių rašytinio susitarimo dėl Sutarties pakeitimo pasirašymo dienos, Vykdytojui bus apmokama taikant naujai apskaičiuotus ir Sutartyje nustatytus įkainius.

2.7. Atlikus įkainių perskaičiavimą, Sutarties maksimali kaina nekinta.

2.8. Įkainių perskaičiavimas užfiksuojamas Šalių rašytiniu susitarimu dėl Sutarties pakeitimo, pasirašomu tarp Užsakovo ir Vykdytojo. Atitinkamai pakeičiami įkainiai nurodyti Sutarties Specialiųjų sąlygų 1 priede.

2.9. Avansinis mokėjimas nenumatomas.

2.10. Prekių/Paslaugų teikėjui vėluojant suteikti Prekes/Paslaugas ar ištaisyti Prekių/Paslaugų trūkumus, jis už kiekvieną pradelstą kalendorinę dieną moka 30 (trisdešimties) eurų dydžio baudą.

2.11. Užsakovui vėluojant apmokėti už tinkamai suteiktas Prekes/Paslaugas, jis už kiekvieną pradelstą kalendorinę dieną moka Prekių/Paslaugų teikėjui 0,02 proc. dydžio delspinigius, skaičiuojamus nuo laiku nesumokėtos Prekių/Paslaugų kainos (EUR be PVM).

**3. PREKIŲ IR PASLAUGŲ KOKYBĖ IR GARANTIJA**

3.1. Prekės/Paslaugos turi būti suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Prekės/Paslaugos yra suteiktos nekokybiškai, neatitinka Sutarties reikalavimų, Prekių/Paslaugų teikėjas privalo savo sąskaita ir jėgomis ištaisyti Prekių/Paslaugų trūkumus per 7 (septynias) kalendorines dienas nuo Užsakovo pranešimo apie nekokybiškai suteiktas Prekes/Paslaugas išsiuntimo Prekių/Paslaugų teikėjui momento.

**4. NENUGALIMOS JĖGOS (*FORCE MAJEURE*) APLINKYBĖS**

4.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti Sutarties sudarymo metu bei užkirsti kelio šių aplinkybių ar jų pasekmių atsiradimui. Nenugalimos jėgos (*force majeure*) aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“. Nustatydamos nenugalimos jėgos (*force majeure*) aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos aprašo patvirtinimo“ ar jį pakeičiančiais norminiais teisės aktais. Esant nenugalimos jėgos (*force majeure*) aplinkybėms, Šalys teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

4.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (*force majeure*) aplinkybes nedelsiant, bet ne vėliau kaip per 3 (tris) kalendorines dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

4.3. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

4.4. Jeigu nenugalimos jėgos (*force majeure*) aplinkybės ir jų padariniai tęsiasi (t. y., jeigu pagrindas nevykdyti sutartinių įsipareigojimų išlieka) ilgiau nei 3 (tris) mėnesius, kiekviena Šalis turi teisę atsisakyti vykdyti savo įsipareigojimus ir nutraukti Sutartį.

**5. SUTARTIES GALIOJIMAS IR NUTRAUKIMAS**

5.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus, ir galioja iki visiško sutartinių įsipareigojimų įvykdymo arba Sutarties nutraukimo, bet ne ilgiau nei 12 (dvylika) mėnesių nuo Sutarties įsigaliojimo dienos. Šalis (juridinis asmuo) Sutartį patvirtina antspaudu, kai pareiga turėti antspaudą nustatyta Šalies steigimo dokumentuose arba įstatymuose.

Sutarties galiojimo metu Sutarties maksimali kaina, nurodyta Sutarties 2.2. punkte, negali būti viršyta.

 5.2. Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo 2 (du) kartą (-ų/-us) po 12 (dvylika) mėnesių, jei nebus išnaudota Sutarties maksimali kaina ir jei nei viena iš Šalių iki Sutarties galiojimo pabaigos likus 1 (vienam) mėnesiui, raštu nepareiškia valios nebetęsti Sutarties. Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei 36 (trisdešimt šeši) mėnesiai.

5.3. Sutartis gali būti nutraukta raštišku Šalių susitarimu. Taip pat ši Sutartis gali būti nutraukiama vienašališkai Sutartyje ir (ar) Įstatyme, ir (ar) Lietuvos Respublikos civiliniame kodekse nustatytais atvejais ir tvarka.

5.4. Užsakovas turi teisę vienašališkai ne teismo tvarka nutraukti Sutartį apie tai įspėjęs Prekių/Paslaugų teikėją raštu prieš trumpesnį negu 30 (trisdešimties) kalendorinių dienų terminą Įstatymo 90 straipsnio 1 dalyje nustatytais atvejais. Sutarties nutraukimo Įstatymo 90 straipsnio 1 dalyje nurodytais pagrindais pasekmės nurodytos Įstatymo 90 straipsnio 2 dalyje.

5.5.Sutartis (sudaryta ir įsigaliojusi) privalomai nutraukiama, jei Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Paslaugų teikėjui apie Sutarties nutraukimą. Taikomos Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

5.6. Užsakovas turi teisę vienašališkai ne teismo tvarka nutraukti Sutartį apie tai įspėjęs Prekių/Paslaugų teikėją raštu prieš trumpesnį negu 30 (trisdešimties) kalendorinių dienų terminą ir šiais atvejais:

5.6.1.  kai Prekių/Paslaugų teikėjas tampa nemokus, jam iškelta bankroto ar restruktūrizavimo byla, arba jam yra inicijuotos ar pradėtos likvidavimo procedūros, arba sustabdyta jo ūkinė veikla, arba kituose teisės aktuose numatyta tvarka susidaro analogiška situacija;

5.6.2.  kai keičiasi Prekių/Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

5.6.3.  kai Prekių/Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

5.6.4. kai Prekių/Paslaugų teikėjas pažeidžia Sutartyje nurodytą subteikėjų (jei jie pasitelkti) keitimo tvarką;

5.6.5.  jeigu Prekių/Paslaugų teikėjas nesilaiko Sutartyje nustatytų prievolių įvykdymo terminų;

5.6.6.  kai Prekių/Paslaugų teikėjas nevykdo kitų savo sutartinių įsipareigojimų ir tai yra esminis Sutarties pažeidimas pagal Sutarties nuostatas (Sutarties 1.11 punkte nurodyta) arba atitinka esminio Sutarties pažeidimo požymius, nurodytus Lietuvos Respublikos civiliniame kodekse (6.217 straipsnio 2 dalyje);

5.6.7. kai Prekių/Paslaugų teikėjas perleidžia Sutartį ar reikalavimą / reikalavimo teises be Užsakovo išankstinio rašytinio sutikimo;

5.6.8. dėl kitokio pobūdžio Prekių/Paslaugų teikėjo neveikimo (netinkamo veikimo), trukdančio vykdyti Sutartį, ir kitais Sutartyje nurodytais atvejais.

5.7. Užsakovas, taikydamas analogišką kaip Sutarties 5.6 punkte nurodytą pranešimo Prekių/Paslaugų teikėjui raštu tvarką ir įspėjimo terminą, taip pat turi teisę vienašališkai ne teismo tvarka nutraukti Sutartį ir Lietuvos Respublikos civilinio kodekso 6.721 straipsnio 1 dalyje nurodytu atveju.

5.8. Prekių/Paslaugų teikėjas turi teisę vienašališkai nutraukti šią Sutartį apie tai įspėjęs Užsakovą raštu prieš trumpesnį negu 30 (trisdešimties) kalendorinių dienų terminą šiais atvejais:

5.8.1.  kai Užsakovas ilgiau kaip 30 (trisdešimt) kalendorinių dienų, skaičiuojamų suėjus Sutarties 2.9 punkte nurodytam terminui, uždelsia atsiskaityti su Prekių/Paslaugų teikėju už tinkamai suteiktas Prekes/Paslaugas;

5.8.2.  kai Užsakovas yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija.

5.9. Lietuvos Respublikos civilinio kodekso 6.721 str. 2 d. nurodytu atveju apie vienašališką Sutarties nutraukimą Prekių/Paslaugų teikėjas privalo iš anksto raštu įspėti Užsakovą prieš ne trumpesnį nei 3 (trijų) mėnesių terminą.

5.10. Jei Sutartis nutraukiama Užsakovo iniciatyva dėl Prekių/Paslaugų teikėjo kaltės, Užsakovo patirti nuostoliai ar išlaidos gali būti išskaičiuojami iš Prekių/Paslaugų teikėjui mokėtinų sumų (apie atliktą įskaitymą Lietuvos Respublikos civiliniame kodekse nustatyta tvarka Užsakovas raštu informuoja Paslaugų teikėją).

5.11. Užsakovui Sutartį nutraukus dėl Prekių/Paslaugų teikėjo sutartinių įsipareigojimų nevykdymo (netinkamo vykdymo) arba, jei Prekių/Paslaugų teikėjas vienašališkai nutraukia Sutartį Lietuvos Respublikos civilinio kodekso 6.721 str. 2 d. atveju, arba, jei Prekių/Paslaugų teikėjas, nesant Sutartyje nustatyto pagrindo, vienašališkai nutraukia Sutartį, Prekių/Paslaugų teikėjas sumoka Užsakovui 0,05 procentų dydžio baudą nuo Sutarties sąlygose nurodytos Sutarties maksimalios kainos su PVM bei visiškai atlygina kitus Užsakovo nuostolius.

5.12. Sutartyje nurodytų netesybų (baudos, delspinigiai) mokėjimo, nuostolių atlyginimo prievolės įvykdymo terminas yra 7 (septynios) kalendorinės dienos, nebent atskirose Sutarties nuostatose ar Šalies raštu pareikalavime būtų numatyta kitaip.

5.13. Sutarties nutraukimo atvejais taikytinos teisinės pasekmės reglamentuotos Sutartyje, Lietuvos Respublikos civiliniame kodekse (pvz., 6.221, 6.222 str.).

5.14. Įstatyme nustatyta tvarka ir atvejais (Įstatymo 91 straipsnyje ar vėliau jį pakeisiančiame) Centrinėje viešųjų pirkimų informacinėje sistemoje  (toliau – **CVP IS**) Užsakovas skelbia informaciją apie Sutarties neįvykdžiusius ar netinkamai ją įvykdžiusius tiekėjus.

**6. SUBTIEKĖJAI**

6.1. Iki Sutarties vykdymo pradžios Prekių/Paslaugų teikėjas įsipareigoja Užsakovui pranešti tuo metu žinomo subteikėjo pavadinimą, kontaktinius duomenis ir jo atstovus. Prekių/Paslaugų teikėjas privalo per protingą terminą iš anksto raštu informuoti Užsakovą apie minėtos informacijos pasikeitimus visu Sutarties vykdymo metu.

6.2. Subteikėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas subteikėją informuos atskiru pranešimu per 3 (tris) darbo dienas nuo Sutarties įsigaliojimo dienos arba informacijos iš Prekių/Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju tarp Užsakovo, Prekių/Paslaugų teikėjo ir subteikėjo bus sudaroma trišalė sutartis, kurioje aprašoma tiesioginio atsiskaitymo tvarka, įskaitant numatoma Prekių/Paslaugų teikėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Prekių/Paslaugų teikėjo atsakomybės dėl Sutarties įvykdymo.

6.3. Prekių/Paslaugų teikėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus Užsakovas kelia), neatsižvelgiant į ryšio su tais ūkio subjektais teisinį pobūdį ir laikantis šios Sutarties 6.4 punkte nustatyto reikalavimo.

6.4. Prekių/Paslaugų teikėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (arba) būti tam tikros organizacijos nariu (jeigu tokius reikalavimus Užsakovas kelia) **tik tuo atveju, jeigu tie subjektai patys suteiks Prekes/Paslaugas**, **kuriems reikia jų turimų pajėgumų.**

6.5. Šios Sutarties 6.3 ir 6.4 punktuose nurodytomis sąlygomis tiekėjų grupė gali remtis grupės dalyvių arba kitų ūkio subjektų pajėgumais.

6.6. Jeigu ūkio subjektas Prekių/Paslaugų teikėjo pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų reikalavimų, jis susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.

**6.7. Užsakovas neriboja Prekių/Paslaugų teikėjo galimybės esminių užduočių atlikimui pasitelkti subteikėjus ir (arba) tiekėjų grupės narius.**

**7. KITOS SUTARTIES SĄLYGOS**

7.1. Sutartis sudaryta ir jai taikoma (o taip pat Sutartis turi būti aiškinama) vadovaujantis Lietuvos Respublikos teise. Vykdydamos šios Sutarties sąlygas, Šalys vadovaujasi Sutartimi, Lietuvos Respublikos įstatymais ir kitais norminiais teisės aktais.

7.2. Šios Sutarties pagrindinės ir esminės sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Įstatyme nustatyti principai ir tikslai, ir tik jei tokie pakeitimai yra leidžiami Įstatymo 89 straipsnyje nustatyta tvarka ir atvejais. Esant poreikiui keisti Sutartį ir tai leidžiant pagal Sutarties ir Įstatymo reglamentavimą, Sutartis keičiama raštišku Šalių susitarimu, kuris yra neatskiriama Sutarties dalis.

7.3. Sutartis ir jos pakeitimai (jeigu bus), išskyrus joje esančią konfidencialią informaciją, bus paviešinti Įstatyme nustatyta tvarka. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.

7.4. Jeigu Prekių/Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Prekių/Paslaugų teikėjas Užsakovui įsipareigoja, kad Sutartį vykdys tik tokią teisę turintys asmenys.

7.5. Kiekviena Šalis yra atsakinga už teisėtą asmens duomenų tvarkymą ir įsipareigoja juos tvarkyti, laikantis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (toliau – BDAR)) ir kituose teisės aktuose, reglamentuojančiuose asmens duomenų tvarkymą ir privatumo apsaugą, nustatytų reikalavimų.

7.6. Šalys įsipareigoja, vykdant Sutartį, gautus asmens duomenis, įskaitant ir už šios Sutarties vykdymą Šalims atstovaujančių atsakingų asmenų asmens duomenis, tvarkyti Sutarties sudarymo, vykdymo ir apskaitos bei galimo įsiskolinimo valdymo tikslais.

7.7. Jei taikoma, Prekių/Paslaugų teikėjas įsipareigoja pasirašyti su Užsakovu visus reikiamus susitarimus dėl asmens duomenų tvarkymo, vadovaujantis BDAR ir kitais asmens duomenų tvarkymą ir jų apsaugą reglamentuojančiais teisės aktais.

7.8. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu / derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose pagal Užsakovo registracijos vietą Lietuvos Respublikos įstatymų nustatyta tvarka (išskyrus Lietuvos Respublikos teisės aktų imperatyviai nustatytus atvejus).

7.9. Nė viena Šalis neturi teisės perleisti visų arba dalies teisių ir pareigų pagal šią Sutartį, įskaitant ir Prekių/Paslaugų teikėjo reikalavimo teisę, jokiai trečiajai šaliai be išankstinio raštiško kitos Šalies sutikimo (jei toks perleidimas nėra draudžiamas pagal imperatyvius teisės aktų reikalavimus).

7.10. Ši Sutartis yra sudaryta 1 (vienu) egzemplioriumi lietuvių kalba ir abiejų Šalių pasirašoma kvalifikuotu elektroniniu parašu Lietuvos Respublikos teisės aktų nustatyta tvarka.

**PRIDEDAMA:**

1 priedas – Ratinio traktoriaus John Deere 6215R 2015 m. atsarginių dalių techninė specifikacija;

2 priedas – Paslaugų teikėjo pasiūlymas;

3 priedas – Sutarties bendrosios sąlygos.

**8. ŠALIŲ REKVIZITAI IR PARAŠAI**

|  |  |
| --- | --- |
| **Užsakovas****Valstybės įmonė Valstybinių miškų urėdija Telšių regioninis padalinys** | **Paslaugų teikėjas****UAB Dojus agro** |
| Įmonės kodas 132340880PVM mokėtojo kodas LT323408811Registracijos adresas: Pramonės pr. 11A-9, 51327 Kaunas Buveinės adresas: Savanorių pr. 176, 03154 VilniusUžsakovo Telšių regioninio padalinio kontaktinis adresas: Miškininkų g. 4, TelšiaiBankas: AB SwedbankBanko kodas: 73000 a/s LT897300010153812906 Tel. +370 603 60165El. p. telsiai@vmu.lt  |  Įmonės kodas 110360528 PVM mokėtojo kodas LT103605219 Registracijos adresas: Palangos g. 2-32,  01117 VilniusBankas a/s Tel. +370El. p. info@dojusagro.lt |
|  |  |

Padalinio vadovas Serviso padalio vadovas

 Romualdas Zebčiukas

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

 A.V. *(jei taikoma)*

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_